<classify> Leo hii miamba miwili ya soka nchini Tanzania itakuwa Dimbani kuumana na timu nyingine zinazoshiriki ligi hiyo, Simba atakuwa na Mtibwa Sugar na Yanga ataumana na Mbeya City. Kuelekea michezo hiyo itakayopigwa jioni ya leo tayari timu zimetoa ujumbe kwa mashabiki wake wa matumaini hata hivyo Yanga mashabiki wanacheka lakini Simba wengi wanazomea. Yanga waliweka rekodi yao ya mechi 9 zilizopita na kuonyesha kuwa wameshinda asilimia 70 ya mechi hizo, huku wakipoteza mara moja na kutoka sare mara mbili. Posti yao ilisomeka hivi Takwimu zetu dhidi ya Mbeya City. Wananchi tujumuike kwa wingi kesho Uwanja wa Taifa kuendeleza rekodi yetu na kuweka historia mpya ya miaka 85 ya Klabu yetu. Komenti za mashabiki ni za kutia matumaini na kama ilivyo kawaida yao wananchi sio watu wa kulaumu sana pale timu yao inapokuwa imepata matokeo mazuri katika mechi zilizopita walichangia kwa kutia moyo zaidi na kuhamasishana kuwa leo ushindi upo. Wapinzani wao Simba ambao mechi iliyopita walipoteza baada ya kuchapwa bao moja na JKT kupitia kwa kocha wao walijiapiza kushinda katika mechi ya leo kwa namna na mazingira yoyote. Hakuna sababu iwe ni hali ya uwanja, mvua, jua au waamuzi wa mchezo kesho haipaswi kuwa sababu. Ni ushindi pekee ndio tunahitaji na tuna kazi ya kuhakikisha tunafanikisha hilo. Waliposti nukuu ya Kocha Mkuu Sven Vandenbroeck  <topic>: michezo 